Reikalavimų, taikomų kandidatams

į nepriklausomus UAB „EPSO-G“ įmonių grupės bendrovės BALTPOOL UAB

valdybos narius,

aprašymas

2020 m., Vilnius

Bendra informacija

**Bendrovė**

EPSO-G įmonių grupės bendrovė BALTPOOL UAB (toliau – Bendrovė arba BALTPOOL; įm. kodas: 302464881) – energijos išteklių biržos operatorius, kuris valdo biokuro biržą bei rengia medienos bei šilumos aukcionus. Taip pat Bendrovė yra viešuosius interesus atitinkančių paslaugų elektros energetikos sektoriuje (toliau – VIAP) lėšų administratorius.

BALTPOOL biokuro birža – didžiausia bei pažangiausia Europoje. Siekiama ją paversti visoje Europoje veikiančia vieninga biokuro platforma.

Vykdant energijos išteklių operatoriaus veiklą BALTPOOL siekia didinti biokuro sektoriaus skaidrumą ir patikimumą; skatinti konkurenciją ir rinkos vystymąsi; didinti biokuro sektoriaus standartizaciją, sukuriant aiškias taisykles, pagal kurias vienodomis sąlygomis konkuruotų visi rinkos dalyviai; didinti žaliavų prekybos efektyvumą; užtikrinti efektyvų, skaidrų ir teisingą VIAP lėšų administravimą.

BALTPOOL akcininkai yra dvi stambios valstybės valdomos energetikos įmonės – UAB „EPSO‑G“ (67%) ir AB „Klaipėdos nafta“ (33%). Todėl BALTPOOL uždaviniai tiesiogiai atspindi ir valstybės tikslą – didinti konkurenciją energijos išteklių rinkoje.

*Plačiau apie įmonę, žr.:* [*https://www.baltpool.eu/lt/*](https://www.baltpool.eu/lt/)

**Vizija**

Europoje pripažinta energijos išteklių sandorių sudarymo vieta.

**Misija**

Kurti vertę visuomenei ir klientams, energijos išteklių rinkoje užtikrinant konkurenciją, prekybos efektyvumą, tiekimo patikimumą bei skaidrumą.

**Vertybės**

Profesionalumas. Bendradarbiavimas. Pažanga.

Korporatyvinio valdymo struktūra

Bendrovės organai yra visuotinis akcininkų susirinkimas (toliau – Susirinkimas), valdyba (toliau – Valdyba), Bendrovės vadovas – Bendrovės generalinis direktorius (toliau – Generalinis direktorius).

Patronuojančioje bendrovėje EPSO-G sudaromi audito komitetas (toliau – AK arba Audito komitetas) ir atlygio ir skyrimo komitetas (toliau – ASK arba Atlygio ir skyrimo komitetas) veikia kaip visos EPSO-G įmonių grupės (toliau – Įmonių grupė) audito bei atlygio ir skyrimo komitetai, be kita ko, atlikdami ir Bendrovės audito bei atlygio ir skyrimo komitetų funkcijas.

Bendrovės organai sprendimus priima savarankiškai ir pagal kompetenciją, kuri jiems priskirta Lietuvos Respublikos galiojančiais teisės aktais bei Bendrovės įstatais. Bendrovės organai visiškai atsako už priimtus sprendimus.

Priimdami sprendimus Bendrovės organai privalo veikti Bendrovės ir Bendrovės akcininkų naudai. Bendrovės organai savo veikloje privalo vadovautis pagrindiniais Įmonių grupės korporatyvinio valdymo principais.

Valdyba

**Sudėtis**

Valdybą sudaro 5 (penki) nariai, renkami 4 (ketverių) metų kadencijai. Siekiant užtikrinti tinkamą akcininkų atstovavimą valdyboje, gerąją valdymo praktiką bei nepriklausomų narių kompetencijų teikiamas galimybes, 2 (tris) valdybos narius skiria Patronuojanti bendrovė, 1 (vieną) mažumos akcininkas ir atrenkami 2 (du) nepriklausomi nariai.

**Valdybos atsakomybė ir sprendimai**

Valdybos kompetencija nesiskiria nuo ABĮ nustatytos valdybos kompetencijos, išskyrus papildomą kompetenciją, nustatytą [įstatuose](https://www.baltpool.eu/lt/baltpool-uab-istatai/).

**Atlygis**

Vadovaujantis Atlygio už veiklą UAB „EPSO-G“ ir UAB „EPSO-G“ įmonių grupės bendrovių organuose nustatymo [gairėmis](https://www.epsog.lt/uploads/documents/files/Politikos/EPSO-G%20Atlygio%20gair%C4%97s.pdf), nepriklausomiems valdybos nariams už darbą valdyboje mokamas atlygis, kurį nustato Bendrovės visuotinis akcininkų susirinkimas.

Nepriklausomų valdybos narių atranka

Nepriklausomų valdybos narių atranka vykdoma vadovaujantis LR Vyriausybės patvirtintu Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialių priežiūros ar valdymo organą atrankos aprašu (toliau – LRV Atrankos aprašas) bei UAB „EPSO-G“ įmonių grupės atrankos politika[[1]](#footnote-1). Atrankos būdas – pokalbis.

UAB „EPSO-G“ skelbia atranką į BALTPOOL 2 (dviejų) nepriklausomų valdybos narių vietas 4 metų kadencijai, šiose kompetencijų srityse:

* **E-komercijos vystymo;**
* **IT elektroninių paslaugų vystymo.**

**Reikalavimai kandidatams**

Renkant valdybos narius užtikrinama, kad Valdybos narys būtų nepriklausomas, nepriklausomumą vertinant ir nustatant atsižvelgiant į Įmonių grupės kolegialių organų narių, vadovų ir darbuotojų interesų valdymo politikoje[[2]](#footnote-2) (toliau – Interesų valdymo politika) įtvirtintus kriterijus bei taikytinų teisės aktų reikalavimus (LRV Atrankos aprašas).

Visi kandidatai turi turėti išsilavinimą, žinias, profesinius įgūdžius ir funkcinę patirtį, reikalingą valdybos nario pareigų vykdymui, atitikti bendruosius reikalavimus ir specialiuosius reikalavimus, kad valdyboje būtų visų reikalingų kompetencijų derinys, o atrinkti kandidatai būti nepriekaištingos reputacijos. Taip pat atitikti kitus LRV Atrankos apraše ir Bendrovės įstatuose nustatytus reikalavimus.

**Bendrieji reikalavimai**

* turėti aukštąjį universitetinį ar jam prilygintą išsilavinimą;
* turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nepriklausomo nario pareigas kiltų interesų konfliktas;
* turi būti neatimta ar neapribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;
* turi nebūti per pastaruosius 5 metus atšauktas iš juridinio asmens vienasmenio ar kolegialaus organo dėl netinkamo pareigų atlikimo.

**Specialieji reikalavimai, taikomi visiems kandidatams**

* įmonės strateginių tikslų įgyvendinimo patirtis;
* patirtis bendrovių veiklos ir rizikų valdyme;
* puikūs lyderystės, komandinio darbo ir bendradarbiavimo su suinteresuotomis šalimis gebėjimai;
* labai geri lietuvių ir (ar) anglų kalbos įgūdžiai (raštu ir žodžiu);
* komunikabilumas, gebėjimas aiškiai dėstyti mintis ir pristatyti susistemintą informaciją.

**Specialieji reikalavimai, taikomi pagal kompetencijų sritis**

* ne mažesnė nei 3 metų darbo patirtis vadovaujančioje pozicijoje;
* įmonės strateginio planavimo ir vystymo patirtis;
* įmonių valdysenos principų išmanymas ir gerosios korporatyvinio valdymo žinios bei patirtis;
* nacionalinių ir regioninių strateginių energetikos tikslų išmanymas;
* nacionalinės ir regiono šalių biokuro rinkų specifikos arba reguliuojamų veiklų specifikos išmanymas;
* verslo vystymo ir plėtros į užsienio rinkas išmanymas bei patirtis;
* pardavimų ir (ar) produktų vystymo specifikos išmanymas, tame tarpe e-komercijos ir (ar) el. paslaugų;
* sektoriaus veiklos reguliavimo principų išmanymas;
* ne mažesnė nei 5 metų vadovaujamo darbo finansų valdymo, finansų konsultavimo, finansinių paslaugų ar audito srityse patirtis;
* patirtis projektų vertinimo bei finansavimo srityse;
* projektų valdymo patirtis;
* ne mažesnė nei 4 metų darbo kolegialiuose priežiūros ir valdymo organuose patirtis.

Šio aprašo priede Nr. 1 „Kompetencijų matrica“ nurodyti kandidatams taikomi privalomi reikalavimai ir tie, kurie vertinami kaip privalumas. Kiti reikalavimai valdybos formavimui yra taikomi pagal LRV aprašą ir Bendrovės įstatus.

**Vertybiniai reikalavimai**

Būti nepriekaištingos reputacijos ir atitikti bendruosiuose reikalavimuose nurodytus kriterijus.

**Nepriklausomumo kriterijai**

Kandidato nepriklausomumas vertinamas vadovaujantis Interesų valdymo politikoje bei LRVAtrankos apraše nustatytais kriterijais.

Kandidatų dokumentų pateikimas ir atrankos eiga

**Pateikiami dokumentai**

Kandidatai, dalyvaujantys atrankoje, pateikia dokumentus ir informaciją apie atitiktį nustatytiems reikalavimas:

* Kandidato paraišką dalyvauti atrankoje ir sąžiningumo deklaraciją (Priedas Nr. 2)
* Gyvenimo aprašymą (CV) (laisva forma);
* Motyvacinį laišką (laisva forma);
* Kandidato nepriklausomumo deklaraciją ([Interesų valdymo politikos](https://www.epsog.lt/uploads/documents/files/Interes%C5%B3%20valdymo%20politika%202019%20pdf.pdf) 2 priedas (B dalis);
* Asmens tapatybę, kvalifikaciją patvirtinantys ir kiti dokumentai pateikiami kitame atrankos etape (žr. dalį „Atrankos vykdymas“);
* Atrankos komisijos prašymu gali būti prašoma pateiki papildomus dokumentus, patvirtinančius atitiktį nurodytiems bendriesiems ir specialiesiems reikalavimams ir nepriklausomumo kriterijams bei kitiems teisės aktų nustatytiems reikalavimams.

**Terminai ir kontaktai**

* Dokumentų pateikimo terminas iki 2020 m. sausio 31 d. įskaitytinai.
* Dokumentus prašome adresuoti Atrankos komisijai, el. paštu: [*personalas@baltpool.eu*](mailto:personalas@baltpool.eu)temoje nurodant „Atranka į BALTPOOL nepriklausomus valdybos narius“.
* Kontaktinis asmuo: Eglė Junčienė, (tel. Nr. +370 60611559, el. paštas: [*egle.junciene@baltpool.eu*](mailto:egle.junciene@baltpool.eu)).
* Visų kandidatų į nepriklausomus valdybos narius konfidencialumas bus užtikrintas.

**Kandidatų patvirtinimai**

Kandidatai, pateikę dokumentus dalyvauti atrankoje, laikomi susipažinusiais su teisiniais įsipareigojimais, kylančiais tuo atveju, kai atrenkami ir paskiriami į pareigas, bei su jais sudaromos atitinkamos sutartys.

**Paskutinė dokumentų pateikimo data**

2020 m. sausio 31 d.

**Atranką vykdo**

Nepriklausomų valdybos narių atranką vykdo Atrankos komisija, kurią sudaro po vieną UAB „EPSO-G“, LR Energetikos ministerijos ir VšĮ „Stebėsenos ir prognozių agentūra“ atstovą, pasitelkdama išorinę atrankos agentūrą, kuri Atrankos komisijos posėdžiuose gali dalyvauti konsultanto teisėmis.

Rekomendacijas Susirinkimui dėl atrinktų kandidatų teikia Atlygio ir skyrimo komitetas.

**Atrankos vykdymas**

Atranka bus vykdoma etapais:

|  |  |  |  |
| --- | --- | --- | --- |
| **ETAPAI** | **ETAPO APRAŠYMAS** | **PATEIKIAMI DOKUMENTAI** | **TERMINAI\*** |
| **I**  **ETAPAS** | **Atranka pagal gyvenimo aprašyme (CV), motyvaciniame laiške ir kituose pateiktuose dokumentuose nurodytus duomenis.** | Kandidatai pateikia CV, motyvacinius laiškus, sutikimus kandidatuoti, nepriklausomumo deklaraciją. | Iki 2020-02-25 |
| **II**  **ETAPAS** | **Pokalbiai su atrinktais kandidatais, kurie geriausiai atitinka keliamus reikalavimus.** | Šio etapo metu, tapatybę patvirtinimo tikslu, kandidatų prašoma su savimi turėti ir komisijai pateikti asmens tapatybę patvirtinantį dokumentą (ID ar pasą), gali būti prašoma pateikti išsilavinimą ir (ar) kvalifikaciją patvirtinančius dokumentus ir (ar) kitus dokumentus, įrodančius, kad kandidatas atitinka taikomus bendruosius bei specialiuosius reikalavimus. | Iki 2020-03-06 |
| **III**  **ETAPAS** | **Atrinktų kandidatų patikra remiantis Lietuvos Respublikos Korupcijos prevencijos įstatymo nuostatomis** | Siekiant įvertinti asmens patikimumą ir mažinti korupcijos pasireiškimo tikimybę bus kreiptasi į Lietuvos Respublikos specialiųjų tyrimų tarnybą informacijos numatytos Korupcijos prevencijos įstatymo 9 straipsnio 2 dalyje. | Iki 2020-03-24 |
| **IV**  **ETAPAS** | **Sprendimas dėl atrinktų kandidatų skyrimo** | Kandidatas informuojamas skyrimo metu apie pareigą deklaruoti privačius interesus nedelsiant, bet ne vėliau kaip per 30 kalendorinių dienų, po paskyrimo į pareigas dienos.[[3]](#footnote-3) | Iki 2020-04-20 |

*\* Lentelėje nurodyti terminai yra preliminarūs ir gali nežymiai keistis.*

**Privatumo pranešimas**

Bendrovė gali rinkti Kandidato asmens duomenis, susijusius su kvalifikacija, profesiniais gebėjimais ir dalykinėmis savybėmis, iš buvusio darbdavio prieš tai informavusi Kandidatą, o iš esamo darbdavio – tik Kandidato sutikimu. Kandidatai apie tai, kokius asmens duomenis Bendrovė gali rinkti iš buvusio darbdavio, informuojami Bendrovės Privatumo pranešime, skelbiamame <https://www.baltpool.eu/lt/bendrasis-privatumo-pranesimas/>.

Priedas Nr. 1 – Kompetencijų matrica

|  |  |  |  |  |  |
| --- | --- | --- | --- | --- | --- |
| **VALDYBOS SUDĖTIS**  **KOMPETENCIJŲ SRITYS** | **Patronuojančios bendrovės deleguojamų valdybos narių kompetencijos** | | **Mažumos akcininko deleguoto valdybos nario kompetencija** | **Nepriklausomų valdybos narių kompetencijos** | |
| **Valdybos narys Nr.1** | **Valdybos narys Nr.2** | **Valdybos narys Nr.3** | **Valdybos narys Nr.4** | **Valdybos narys Nr.5** |
| **Strateginio planavimo ir valdymo** | **Finansų valdymo ar audito** | **Finansų ar teisės** | **E-komercijos vystymas** | **IT ir elektroninių paslaugų vystymo** |
| **Bendrieji reikalavimai** | | | | | |
| Turėti aukštąjį universitetinį ar jam prilygintą išsilavinimą |  |  |  |  |  |
| Būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nario pareigas kiltų interesų konfliktas |  |  |  |  |  |
| Turi būti neatimta ar neapribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas |  |  |  |  |  |
| Turi nebūti per pastaruosius 5 metus atšauktas iš juridinio asmens vienasmenio ar kolegialaus organo dėl netinkamo pareigų atlikimo |  |  |  |  |  |
| **Specialieji reikalavimai, taikomi visiems kandidatams** | | | | | | |
| Įmonės strateginių tikslų įgyvendinimo patirtis |  |  |  |  |  |
| Patirtis bendrovių veiklos ir rizikų valdyme |  |  |  |  |  |
| Puikūs lyderystės, komandinio darbo ir bendradarbiavimo su suinteresuotomis šalimis gebėjimai |  |  |  |  |  |
| Labai geri lietuvių ir (ar) anglų kalbos įgūdžiai (raštu ir žodžiu) |  |  |  |  |  |
| Komunikabilumas, gebėjimas aiškiai dėstyti mintis ir pristatyti susistemintą informaciją |  |  |  |  |  |
| **Specialieji reikalavimai, taikomi pagal kompetencijų sritis** | | | | | | |
| Ne mažesnė nei 3 metų darbo patirtis vadovaujančioje pozicijoje |  |  |  |  |  |
| Įmonės strateginio planavimo ir vystymo patirtis |  |  |  |  |  |
| Įmonių valdysenos principų išmanymas ir gerosios korporatyvinio valdymo žinios bei patirtis |  |  |  |  |  |
| Nacionalinių ir regioninių strateginių energetikos tikslų išmanymas |  |  |  |  |  |
| Nacionalinės ir regiono šalių biokuro rinkų specifikos arba reguliuojamų veiklų specifikos išmanymas |  |  |  |  |  |
| Verslo vystymo ir plėtros į užsienio rinkas išmanymas bei patirtis |  |  |  |  |  |
| Pardavimų ir (ar) produktų vystymo specifikos išmanymas, tame tarpe e-komercijos ir (ar) el. paslaugų |  |  |  |  |  |
| Sektoriaus veiklos reguliavimo principų išmanymas |  |  |  |  |  |
| Ne mažesnė nei 5 metų vadovaujamo darbo finansų valdymo, finansų konsultavimo, finansinių paslaugų ar audito srityse patirtis |  |  |  |  |  |
| Patirtis projektų vertinimo bei finansavimo srityse |  |  |  |  |  |
| Projektų valdymo patirtis |  |  |  |  |  |
| Ne mažesnė nei 4 metų darbo kolegialiuose priežiūros ir valdymo organuose patirtis |  |  |  |  |  |

|  |  |
| --- | --- |
|  | * privaloma |
|  | * privalumas |

\*Patronuojančios bendrovės deleguojamiems valdybos nariams taip pat taikomas reikalavimas dėl interesų konflikto nebuvimo.

Priedas Nr. 2 - KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

vardas ir pavardė) atrankoje į

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą šiose paskelbtose kompetencijų srityse:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus, nei aš, nei man artimi asmenys nėra susiję ryšiais su įmone, į kurios kolegialų organą pretenduoju, ar su kitais fiziniais ir juridiniais asmenimis, dėl kurių, man einant kolegialaus organo nario pareigas, galėtų kilti interesų konfliktas.

Patvirtinu, kad toliau pateikiama informacija ir atsakymai į klausimus yra sąžiningi ir teisingi. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis, kolegialaus organo ar komiteto narys, vadovas ar darbuotojas.

Sutinku, kad atranką inicijuojantis subjektas turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones, kad šios pateiktų apie mane turimą informaciją.

Sutinku / nesutinku (nereikalingą žodį išbraukti), kad Stebėsenos agentūra, kaip ji apibrėžta Apraše, tvarkytų mano asmens duomenis, siekdama mane informuoti apie paskelbtas atrankas, ir kviestų kandidatuoti į laisvas kolegialaus organo nepriklausomo nario pareigas.

\_\_\_\_\_\_\_\_\_\_\_\_\_\_\_\_\_\_\_(kandidato parašas)

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Klausimai, į kuriuos atsakoma „Taip“ arba „Ne“:

|  |  |
| --- | --- |
| 1. Ar nurodėte visus juridinius asmenis, su kuriais esate ar per pastaruosius metus buvote susijęs kaip to juridinio asmens dalyvis, kolegialaus organo ar komiteto narys, vadovas, darbuotojas arba prekių tiekėjas ar paslaugų teikėjas? |  |
| 2. Ar Jūs veiksnus? |  |
| 3. Ar Jums atimta arba apribota teisė eiti juridinio asmens valdymo / priežiūros organo nario ar kitas vadovaujamas pareigas? |  |
| 4. Ar esate pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui ar valdymo tvarkai ir turite neišnykusį ar nepanaikintą teistumą? |  |
| 5. Ar Jūs atitinkate nustatytus nepriklausomumo reikalavimus ir ar įsipareigojate nepertraukiamai jų laikytis visą kolegialaus organo nario atliekamų pareigų laikotarpį? |  |
| 6. Ar Jūs per pastaruosius 5 metus buvote atšauktas iš juridinio asmens vienasmenio ar kolegialaus organo dėl netinkamo pareigų atlikimo? |  |

Pranešimus dėl atrankos atlikimo ir rezultatų prašau siųsti elektroniniu paštu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Atrankų politika:

   https://www.epsog.lt/uploads/documents/files/Politikos/20191129\_Atranku%20politika.pdf [↑](#footnote-ref-1)
2. Interesų valdymo politika:

   https://www.epsog.lt/uploads/documents/files/Interes%C5%B3%20valdymo%20politika%202019%20pdf.pdf [↑](#footnote-ref-2)
3. Lietuvos Respublikos viešųjų ir privačių interesų derinimo įstatymo 4 straipsnio 3 dalies 5 punktas ir 5 straipsnio 2 dalis. [↑](#footnote-ref-3)